b'\n_START_ARTICLE_\nRi\xc4\x8dardas Dar\xc5\xa1kus\n_START_SECTION_\nBiografija\n_START_PARAGRAPH_\n1940\xe2\x80\x931946\xc2\xa0m. mok\xc4\x97si Kai\xc5\xa1iadori\xc5\xb3 gimnazijoje. 1946\xe2\x80\x931951\xc2\xa0m. studijavo Kauno politechnikos institute. 1952\xe2\x80\x931953\xc2\xa0m. Kauno politechnikos instituto, 1956\xe2\x80\x931961\xc2\xa0m. Lietuvos \xc5\xbeem\xc4\x97s \xc5\xabkio akademijos d\xc4\x97stytojas._NEWLINE_1961\xe2\x80\x931965\xc2\xa0m. Vandens i\xc5\xa1tekli\xc5\xb3 naudojimo ir apsaugos valdybos prie LSSR MT vir\xc5\xa1ininko pavaduotojas. 1965\xe2\x80\x931988\xc2\xa0m. LSSR melioracijos ir vandens \xc5\xabkio ministerijos Vyriausiosios vandens i\xc5\xa1tekli\xc5\xb3 valdybos vir\xc5\xa1ininkas. Nuo 1967\xc2\xa0m. SSRS ir Lenkijos darbo grup\xc4\x97s pasienio upi\xc5\xb3 vandens kokyb\xc4\x97s kontrol\xc4\x97s klausimais vadovo pavaduotojas. 1988\xe2\x80\x931990\xc2\xa0m. Ekologini\xc5\xb3 tyrim\xc5\xb3 informacijos centro skyriaus vir\xc5\xa1ininkas. 1990\xe2\x80\x931991\xc2\xa0m. Aplinkos apsaugos departamento Vanden\xc5\xb3 valdybos i\xc5\xa1tekli\xc5\xb3 skyriaus vadovaujantis in\xc5\xbeinierius._NEWLINE_Masinio ir sportinio turizmo Lietuvoje pradininkas ir organizatorius. Nuo 1953\xc2\xa0m. sporto draugij\xc5\xb3 ir organizacij\xc5\xb3 s\xc4\x85jungos respublikin\xc4\x97s tarybos turizmo sekcijos, 1959\xe2\x80\x931960\xc2\xa0m. Lietuvos turizmo federacijos pirmasis pirmininkas. 1966\xe2\x80\x931987\xc2\xa0m. Lietuvos gamtos apsaugos draugijos vandens apsaugos mokslin\xc4\x97s-metodin\xc4\x97s komisijos pirmininkas.  Palaidotas Kai\xc5\xa1iadori\xc5\xb3 kapin\xc4\x97se.'